Ego B. Dei gratia Ungarie, Dalmatie, Croacie Rameque rex. Notum volo fieri presentibus et futuris ad petitionem dilectissimi nostri P. abbatis Cisterciensis omnibus claustris Cisterciensis ordinis que constructa vel construenda sunt in regno meo me propria benignitate indulsisse ut ea libertate in tota terra mea utantur quam in Francia obtinere noscuntur. Indulsi etiam eisdem ut nisi regni mei turbatio impedierit liceat eis qui noti fuerint in eisdem claustris et per eos etiam ignotis monachis vel conversis cum servientibus eorum libere ingredi et egredi cum necessitas eorum exegerit. Et ut hoc in perpetuum ratum habeatur sigilli mei impressione munivi. Presentibus retro abbate Cisterciensi, Wicel[ensi] abbate de Parisio, Guillermo priore Cisterciensi, Petro et Servio monachis Cisterciensibus, Saulo cancellario meo et magistro Crispino anno ab Incarnatione Domini Mo Co LXXXo IIIo.